Diari Oficial de la Generalitat Valenciana


Sumari del DOGV 5906, del 03-12-2008 (2008/14650)

RESOLUCIÓ de 21 d'abril de 2008, de la Direcció General per al Canvi Climàtic, per la qual s'atorga a l'empresa Centro de Transferencia de Residuos Tóxicos y Peligrosos del Mediterráneo, SA, l'autorització ambiental integrada per a una instal·lació d'emmagatzemament i tractament de residus perillosos al terme municipal de la Vall d'Alba.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14034


Data del document
:   21-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vall d'Alba
    * empresa privada
    * substància perillosa
    * emmagatzematge de residus

RESOLUCIÓ de 21 d'abril de 2008, de la Direcció General per al Canvi Climàtic, per la qual s'atorga a l'empresa Centro de Transferencia de Residuos Tóxicos y Peligrosos del Mediterráneo, SA, l'autorització ambiental integrada per a una instal·lació d'emmagatzemament i tractament de residus perillosos al terme municipal de la Vall d'Alba. [2008/14449]  
Vistos els documents que es troben en l'expedient 008/07 IPPC, instruït a instàncies de l'empresa Centro de Transferencia de Residuos Tóxicos y Peligrosos del mediterráneo, SA, a fi d'obtenir l'autorització ambiental integrada per a una instal·lació d'emmagatzemament i tractament de residus perillosos, s'emet aquesta resolució de conformitat amb els següents   
Antecedents de fet  
Primer. Per mitjà de resolucions de 6 de març de 2000 i 2 de setembre de 2002 de la Direcció General de Planificació i Gestió del Medi es va acceptar la instal·lació de l'empresa Centro de Transferencia de Residuos Tóxicos y Peligrosos del Mediterráneo, SA a la ubicació proposada.  
Per mitjà de resolucions de dates 28 de juliol de 2000, 21 de març de 2002 i 9 de juliol de 2002 es van concedir autoritzacions per a les operacions de recollida, transport, emmagatzemament temporal i valorització de residus perillosos.  
Per decret de l'alcaldia de la Vall d'Alba d'1 de febrer de 2001 s'atorga llicència d'obertura a la instal·lació de referència.  
Mitjançant resolució de la Direcció General de Qualitat Ambiental de data 1 de juliol de 2005 es va concedir a l'empresa Centro de Transferencia de Residuos Tóxicos y Peligrosos del Mediterráneo, SA la pròrroga de l'autorització administrativa per a efectuar operacions de gestió de residus perillosos a les instal·lacions ubicades al polígon industrial Caseta Blanca, illa 6, parcel·la 2, a la Vall d'Alba (Castelló).   
Segon. Amb data 28 de desembre de 2006, Juan Bautista Vidal Pedrós, en representació de l'empresa Centro de Transferencia de Residuos Tóxicos y Peligrosos del Mediterráneo, SA, amb CIF Q59717437, presenta en la Conselleria de Territori i Habitatge una sol·licitud d'autorització ambiental integrada per a una instal·lació d'emmagatzemament i tractament de residus perillosos, ubicada al polígon industrial Caseta Blanca, illa 6, parcel·la 12 de la Vall d'Alba (Castelló), amb CNAE 37.20 i que es detalla en l'annex I.  
Tercer. Amb data 9 de març de 2007 es requereix a l'interessat l'aportació de documentació complementària per a la tramitació de l'expedient, que finalment s'aporta amb data 23 d'abril de 2007.  
Quart. Amb data 8 de maig de 2007 es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada i es comunica a l'interessat l'admissió a tràmit de l'expedient.  
Cinqué. Amb data 21 de maig de 2007 el Servei de Protecció de l'Ambient Atmosfèric emet un informe en relació amb la contaminació acústica, pel qual amb data 28 de maig de 2007 es requereix a l'interessat l'aportació de documentació complementària per a la tramitació de l'expedient.  
Amb data 5 de juny de 2007 el Servei d'Avaluació d'Impacte Ambiental emet un informe en què considera suficient la documentació presentada.  
Sisé. Amb data 11 de juny de 2007 l'interessat aporta documentació relativa a la modificació de les instal·lacions incloses en el projecte bàsic inicial. així mateix, amb data 27 de juny de 2007 l'interessat aporta la documentació requerida amb data 28 de maig de 2007.  
Amb data 26 de juny i 3 de juliol de 2007 la documentació relativa a la modificació sol·licitada com també la documentació complementària aportada és remesa a les administracions públiques i òrgans de la generalitat consultats.  
Seté. Amb data 4 de juliol de 2007 el Servei de Protecció de l'Ambient Atmosfèric emet un informe en relació amb la contaminació acústica.  
Amb data 3 de setembre de 2007 el Servei d'Avaluació d'Impacte Ambiental emet un informe en relació amb la suficiència de la documentació relativa a la modificació presentada.  
Vuité. Amb data 27 de setembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5608).  
Durant aquest període no es presenten al·legacions al projecte ni a la Conselleria de Medi Ambient, Aigua, Urbanisme i Habitatge ni a l'Ajuntament de la Vall d'Alba. en l'expedient consta el certificat de la informació pública.  
Nové. Transcorregut el termini d'informació pública, se sol·licita un nou informe a totes aquelles administracions públiques i òrgans de la generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Deu. Amb data 30 d'octubre de 2007 l'Ajuntament de la Vall d'Alba emet un informe favorable a l'activitat, la qual cosa es reitera amb data 27 de novembre de 2007.  
Amb data 25 de gener de 2008 el Servei de Protecció de l'Ambient Atmosfèric emet un informe en relació amb la contaminació atmosfèrica, arran del qual, amb data 31 de gener de 2008 es requereix a l'interessat l'aportació de documentació complementària.  
Onze. Amb data 22 de febrer de 2008, l'interessat aporta documentació complementària en resposta al requeriment de 25 de gener de 2008.  
Dotze. Amb data 12 de març de 2008 la Direcció General de Gestió del Medi Natural formula la Declaració d'Impacte Ambiental favorable al projecte presentat.  
Amb data 17 de març de 2008 el servei de residus industrials emet un informe per mitjà del qual s'introdueixen condicions al projecte presentat.  
Tretze. Amb data 25 de març de 2008 es realitza el tràmit d'audiència a l'interessat sense que s'hi presenten al·legacions.  
Catorze. Amb data 8 d'abril de 2008 es rep l'informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa, en el qual s'estableixen unes condicions de control d'abocaments que s'han incorporat a aquesta resolució.  
Quinze. Amb data 16 d'abril de 2008 la comissió d'anàlisi ambiental integrada celebra una sessió ordinària i aprova la proposta de resolució de l'expedient 008/07 IPPC de sol·licitud d'autorització ambiental integrada, promoguda per Centro de Transferencia de Residuos Tóxicos y Peligrosos del Mediterráneo, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de Prevenció de la Contaminació i Qualitat Ambiental, per la qual es desplega en l'àmbit de la Comunitat Valenciana la Llei 16/2002 de Prevenció i Control Integrats de la Contaminació, les activitats que apareixen en l'annex I de l'esmentada Llei estan subjectes a autorització ambiental integrada.  
La instal·lació de referència està inclosa en l'annex i de la Llei 2/2006, en el seu epígraf 5.1 instal·lacions per a la valorització de residus perillosos, inclosa la gestió d'olis usats o per a l'eliminació dels esmentats residus en llocs diferents als abocadors, amb una capacitat de més de 10 tones per dia.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, desplegada pel Reial decret 509/2007 i el capítol III del títol I de la Llei 2/2006, de 5 de maig, de Prevenció de la Contaminació i Qualitat Ambiental, desplegada pel Decret 127/2006, de 15 de setembre, del Consell.  
Tercer. S'aplica el Reial Decret 833/1988, de 20 de juliol, pel qual s'aprova el Reglament per a l'execució de la Llei 20/1986, Bàsica de Residus Tòxics i Perillosos, modificat pel Reial Decret 952/1997, de 20 de juny.  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, i a proposta del Cap del Servei de Control Integrat de la Contaminació, amb el vistiplau del Cap de l'Àrea de Qualitat Ambiental, resolc:  
Primer. Concedir a Centro de Transferencia de Residuos Tóxicos y Peligrosos del Mediterráneo, SA (CTR Mediterráneo) l'autorització ambiental integrada per a la instal·lació d'emmagatzemament i valorització de residus perillosos i no perillosos ubicada al polígon industrial Caseta Blanca, illa 6, parcel·la 12 de la Vall d'Alba (Castelló), referent al projecte bàsic d'autorització ambiental integrada, visat en data 22 de desembre de 2006, subscrit per Fernando Bernal Roures, la qual queda inscrita en el Registre d'Instal·lacions de la Comunitat Valenciana amb el número 166-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
Els valors límit d'emissió que s'han de complir als focus canalitzats seran els següents:   
  
  
Les concentracions mesurades sempre estaran referides a condicions normals de pressió i temperatura (101,3 kpa, 273,16 K), per als gasos de combustió en base seca i un contingut d'oxigen del 15%.  
1.2. Emissions difuses  
Per al cas de les emissions no canalitzades, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics recentment publicats per l'Institut Nacional de Seguretat i Higiene en el treball.  
De conformitat amb l'apartat 2 de la disposició addicional primera del Decret 127/2006, de 15 de setembre, s'estudiarà la possible captació i canalització de les emissions de compostos orgànics volàtils generades en els airejos dels tancs i de les basses d'emmagatzemament de residus perillosos incloent-hi dissolvents, en el filtre de premsa dels llots de depuradora com també en l'emmagatzemament temporal de residus perillosos.   
Així mateix, s'estudiarà la possible inclusió de millors tècniques disponibles en el procés C de recuperació de sòlids de la indústria ceràmica per al control de la concentració de partícules presents en l'ambient produït com a conseqüència de la manipulació dels sòlids en els voltejos, per mitjà de sistemes de recepció de granels i equips de mescla, homogeneïtzació i envasament.  
1.3. Programa de control i vigilància d'emissions atmosfèriques  
Condicions generals:  
Anualment s'ha de realitzar un control ambiental que garantisca l'adequació de les instal·lacions i l'activitat als requeriments legals aplicables i, específicament, als fixats en l'autorització ambiental integrada.  
Els punts de mostratge en els focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
Els resultats del control ambiental es remetran abans de l'1 de març de cada any a la Direcció General per al Canvi Climàtic, conjuntament amb les dades sobre les emissions establits en el Reglament E-PRTR, aprovat pel Reial Decret 508/2007, i d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex I de la Llei 2/2006, de 5 de maig, de prevenció de la contaminació i qualitat ambiental i l'article 8.3 de la Llei 16/2002.  
2. Olors  
Respecte a l'emissió d'olors de la instal·lació, s'ha de complir, d'acord amb la norma UNE-EN 13496, que els nivells d'olor no excedisquen les 5 oue (unitat d'olor europea) a les zones residencials d'afecció, considerant el percentil 98 de les mitjanes horàries al llarg d'un any.   
En el cas que es detecten molèsties per olors al veïnat, s'haurà de presentar un Estudi Olfatomèctric realitzat per una Entitat Col·laboradora en matèria de Qualitat Ambiental, en el qual es determine, per mitjà de la tècnica de l'olfactometria dinàmica, els nivells d'olor en l'entorn immediat de les instal·lacions.  
En el supòsit que siguen superats els nivells d'olor, l'empresa presentarà un projecte que considere mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de Protecció contra la Contaminació Acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, s'ha de realitzar una auditoria acústica en l'entorn immediat de la parcel·la de l'activitat per una Entitat Col·laboradora en matèria de Qualitat Ambiental per al camp de la contaminació acústica, en el termini de tres mesos des de la posada en funcionament de les noves instal·lacions i posteriorment almenys cada cinc anys, d'acord amb l'article 37 de l'esmentada Llei.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
4. Abocaments  
4.1. Aigües residuals industrials  
Les aigües residuals generades en els diferents processos de tractament de residus de la instal·lació es tracten en la línia de depuració de la mateixa instal·lació (procés B). El procés de depuració desenvolupat consisteix en l'eliminació d'olis i flotants, tractament fisicoquímic per mitjà d'homogeneïtzació, coagulació-floculació, flotació i filtració per mitjà de filtre d'arena. Els llots obtinguts se sotmeten a estabilització amb hidròxid de calci i reducció de la humitat per mitjà de filtre de premsa i es destinen a un gestor autoritzat.   
L'efluent del tractament d'aigües residuals industrials es reutilitza en els processos de tractament de residus que requereixen aigua per al seu funcionament. no obstant això, en operacions puntuals com ara purgues d'excedents del circuit d'aigües, les aigües residuals industrials poden ser abocades al col·lector de la xarxa de sanejament del polígon industrial, per a la qual cosa es disposa d'autorització de l'Ajuntament de la Vall d'Alba.  
En aquests casos d'abocament d'aigües residuals industrials al col·lector, s'haurà d'assegurar que les aigües residuals hagen estat sotmeses al tractament de depuració de la mateixa instal·lació, per a la seua total adequació als valors límit admissibles.  
S'ha de disposar d'un punt d'abocament per a les aigües residuals industrials que permeta el seu control diferenciat de les aigües residuals sanitàries. Així mateix, es portarà un registre de les descàrregues d'aigües residuals industrials amb indicació de data, quantificació i duració de l'abocament i es verificarà que les concentracions de contaminants en les aigües residuals industrials s'ajusten als següents valors límit:   
  
\* \* \* \* \*  
  
\* \* \* \* \*  
  
Quan les aigües residuals industrials que es pretenga abocar superen aquests valors límit, s'impedirà el seu abocament i seran destinades a un gestor autoritzat. E aquests casos, i quan per altres causes les aigües residuals industrials es destinen a un gestor autoritzat extern a la instal·lació, es reflectirà en la declaració anual de producció de residus amb aportació de la documentació que acredite el seu lliurament.  
S'establirà el següent pla d'autocontrols analítics sobre l'abocament, en el qual es caracteritzaran els següents paràmetres amb la periodicitat assenyalada:  
En tots els casos, les mostres seran integrades durant 24 hores i es prendran a l'arqueta de registre. Les anàlisis trimestrals seran efectuades per un laboratori homologat, entenent per aquests els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient. La mateixa empresa podrà efectuar les determinacions de pH i conductivitat en cada descàrrega d'aigües residuals industrials.  
Els resultats de l'esmentada anàlisi i el registre de descàrregues es remetran a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, junt amb l'acta de presa de mostres del laboratori. El cost econòmic associat a aquestes operacions anirà a càrrec de l'empresa sol·licitant. Així mateix, els resultats del pla d'autocontrol analític i el registre de descàrregues es remetran anualment amb la declaració d'emissions E-PRTR segons el Reial Decret 508/2007.  
La duració d'aquests controls analítics estarà determinada pel manteniment dels valors de l'abocament dins dels límits i les condicions establides en la corresponent resolució. epsar determinarà la variació de la freqüència dels controls i, si s'escau, la seua finalització.  
Pel que fa a abocaments indirectes, les canaletes, els depòsits i les basses d'emmagatzemament d'aquestes aigües seran perfectament impermeables i estanques. a aquest efecte, junt amb la sol·licitud de visita de comprovació, s'haurà de presentar a la Direcció General per al Canvi Climàtic un certificat d'adequació del projecte que farà menció expressa a la impermeabilitat i estanquitat de canaletes, depòsits i basses, i a les connexions a la xarxa de sanejament de les aigües sanitàries i l'efluent del tractament d'aigües residuals industrials.   
Abans de l'1 de març de cada any, s'haurà de notificar a la Direcció General per al Canvi Climàtic les dades sobre les emissions a l'aigua de la instal·lació relatives a l'any anterior (incloent-hi el resultat del pla d'autocontrols analítics i el registre de descàrregues), per mitjà del registre d'emissions i fonts contaminants, segons el reglament E-PRTR aprovat pel Reial decret 508/2007, d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex i de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol de 2000.  
4.2. Aigües sanitàries  
Les aigües residuals procedents dels lavabos i dels vestidors s'aboquen de forma independent i separada sense tractament als col·lectors instal·lats al polígon industrial.   
4.3. Aigües pluvials  
Es aigües pluvials es recullen a través d'una xarxa separadora i independent de la resta i s'aboquen al col·lector de la xarxa de sanejament del polígon industrial. S'ha de verificar que les aigües pluvials no resulten contaminades pel contacte amb residus o substàncies emprades a la instal·lació, es recolliran els possibles vessaments accidentals i s'evitaran els emmagatzemaments a l'aire lliure que puguen alterar la qualitat de les aigües pluvials.   
En el cas que aparega contaminació en les aigües pluvials, s'impedirà l'abocament al col·lector i s'utilitzaran o es tractaran, siga a la mateixa instal·lació siga per mitjà de lliurament a un gestor autoritzat.  
5. Protecció del sòl i de les aigües subterrànies   
De la revisió de l'informe preliminar de sòls presentat d'acord amb el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats, es desprén que en funció del temps transcorregut des de la data d'inici de l'activitat i la perillositat de les substàncies que es manegen, es podrà requerir una caracterització ambiental de les instal·lacions, del terreny i, si s'escau, de les aigües subterrànies.   
En relació amb la modificació plantejada de substitució dels depòsits aeris metàl·lics d'emmagatzemament de líquids inflamables i combustibles per una bassa soterrada d'homogeneïtzació i condicionament dividida en 4 compartiments intercomunicats, es considera que, d'acord amb el risc de contaminació de sòls i aigües subterrànies i les millors tècniques disponibles, la solució tècnica inicial d'emmagatzemament per mitjà de depòsits aeris és més adequada.  
En aquest sentit es plantejarà l'adopció de la solució tècnica inicialment projectada i, en cas contrari, es justificarà que les basses soterrades disposen d'un sistema de monitorització de possibles escapaments per mitjà de sondejos o solució tècnica semblant, dels resultats de les quals s'aportarà informació en la memòria anual de l'activitat.  
Així mateix, el titular de l'activitat està obligat al que disposa el punt 5 de l'article 3 del Reial decret 9/2005, en el cas que en l'emplaçament s'establira una activitat diferent de l'actual o canviara l'ús del sòl i també a allò contingut en l'article 8 del mateix Reial decret referit a la publicitat registral.  
L'àrea d'implantació de les instal·lacions d'emmagatzemament i tractament de residus disposa de solera de formigó i de xarxa de recollida d'aigües pluvials i possibles vessaments que pogueren produir-se. No obstant això, a la instal·lació es disposarà de materials absorbents en prevenció de possibles vessaments o escapaments que pogueren produir-se en l'activitat.  
Queda prohibit l'abocament a llits, sòls o subsòls que puga deteriorar la qualitat de les aigües i no es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de Residus, en la Llei 10/2000, de 12 de desembre, de Residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
Es mantenen les inscripcions de l'empresa en el Registre general de gestors autoritzats de residus de la Comunitat Valenciana.  
6.1.1. Emmagatzemament temporal de residus  
0.1.1.7. S'autoritzen les operacions d'emmagatzemament temporal dels següents residus perillosos (R13/D15), que s'han de realitzar segons el procés F, en l'edificació 4, de 1.340 metres quadrats de superfície, segons la distribució establida en el projecte bàsic:  
  
\* \* \* \* \*  
L'emmagatzemament temporal de residus perillosos es realitzarà d'acord amb les prescripcions relatives a emmagatzemament indicades en l'apartat de producció de residus. No s'emmagatzemaran residus en altres parts de la instal·lació. Així mateix, quan les zones d'emmagatzemament estiguen al màxim de la seua capacitat, no s'admetran més residus per al seu emmagatzemament a la instal·lació.  
Únicament seran admissibles al centre de transferència aquells residus que estiguen envasats en recipients transportables, atesa la configuració del magatzem, que no té depòsits verticals per a la recepció de granels. Per al cas de residus destinats a alguna de les operacions de valorització, amb la qual cosa serà necessari el trasbals, s'haurà d'habilitar una estació de transvasament amb les mesures de seguretat pròpies d'aquest tipus d'instal·lacions.  
9.4.1.7. S'autoritzen les operacions d'emmagatzemament temporal dels següents residus no perillosos (R13/D15), que s'han de realitzar segons el procés F, en l'edificació 4, de 1.340 metres quadrats de superfície, segons la distribució establida en el projecte bàsic:  
6.1.2. Valorització i eliminació de residus  
9.1.6.7. S'autoritza l'operació de valorització tipus R3 (recuperació i reciclatge de plàstics), amb una capacitat de tractament de 2.692 tones anuals, que s'ha de realitzar en els processos A i E de la instal·lació, dels residus següents:  
  
  
\* \* \* \* \*  
Pel que fa a les operacions dutes a terme en el procés de recuperació i reciclatge de plàstics, s'haurà d'efectuar un control analític sobre els residus sotmesos al tractament proposat, que comprendrà una caracterització per mitjà de la qual es verifique que el lixiviat (mètode EN 12789/1-4 o DIN 38846-S4) dels residus, després del seu rentat quede dins dels paràmetres següents:  
- 5,5- [Plom] < 1 mg/l  
- [Crom VI] < 0,1 mg/l  
- [Crom] < 5 mg/l  
- [Coure] < 5 mg/l  
- [Níquel] < 1 mg/l  
- [Zinc] < 5 mg/l  
- [Mercuri] < 0,05 mg/l  
- [Cadmi] < 0,2 mg /l  
- Assaig d'ecotoxicitat segons els bioassajos homologats descrits en l'apèndix IV de l'Ordre de 13 d'octubre de 1989.  
8.2.4.9. S'autoritza l'operació de valorització tipus R5 (recuperació de sòlids inorgànics de la indústria ceràmica), amb una capacitat de tractament de 3.450 tones anuals, que s'ha de realitzar en el procés C de la instal·lació, dels residus següents:  
  
\* \* \* \* \*  
Que inclou, entre altres, els següents codis LER:  
  
\* \* \* \* \*  
\* \* \* \* \*  
  
\* \* \* \* \*  
  
S'aportarà un pla de qualitat aplicable a aquest procés de valorització que garantisca la transformació real dels residus en un producte comercial, que en justifique la valorització efectiva. Els productes d'aquest procés de valorització hauran d'estar certificats per a la seua comercialització.  
9.2.3.4. S'autoritza l'operació R13 (condicionament previ a la valorització R5 en atomitzadora) dels següents residus, que s'ha de realitzar en el procés D, amb una capacitat de tractament de 1.450 tones anuals en el procés D.1 (condicionament de llots de la indústria ceràmica), i de 10.000 tones anuals en el procés D.2 (condicionament de solucions aquoses), segons la distribució establida en el projecte bàsic:  
Pel que fa a les operacions dutes a terme en el procés de condicionament previ a la valorització en l'atomitzadora, només es podran admetre els residus i les quantitats per als quals l'atomizadora de destinació tinga autorització de gestió de residus per a la valorització R5 (residus inorgànics) i que no perjudiquen la qualitat i les especificacions del producte obtingut en l'atomitzadora. No s'admetran residus orgànics (vernissos, pintures, dissolvents, aigües/llots de cabina de pintura o altres) que puguen causar emissions de compostos orgànics volàtils en l'atomitzadora.   
L'aigua emprada en aquests processos haurà de complir els valors límit establits en l'apartat d'abocament d'aigües residuals industrials, per a la qual cosa s'efectuaran controls tant per la mateixa empresa com per una entitat col·laboradora en matèria de qualitat ambiental.  
5.5.6.4. S'autoritza l'operació R13 (acumulació de residus per a sotmetre'ls a l'operació R1) que s'ha de realitzar en el procés G, amb una capacitat de tractament de 23.505 tones anuals, segons la distribució establida en el projecte bàsic, dels residus següents:  
  
  
\* \* \* \* \*  
Pel que fa a les operacions dutes a terme en el procés de tractament de residus abans de la seua valorització energètica, als combustibles derivats de residus produïts (tant líquids com sòlids) se'ls exigirà que complisquen les característiques fisicoquímiques (analítiques) que requereixen les instal·lacions receptores i consumidores dels combustibles de substitució fabricats. Els paràmetres límits d'admissió de la instal·lació consumidora poden estar definits tant per la seua autorització administrativa com per requeriments interns de qualitat.  
En particular, quan els residus obtinguts es destinen a forns cimenters, s'han de complir els límits químics establits per a la instal·lació de destinació. Aquests límits químics d'admissió solen estar fixats en:   
- poder calorífic: 4.500< pci (kcal/kg) < 9.000   
- una homogeneïtat que no pertorbe les condicions de combustió  
- un contingut en halògens totals (cl) inferior a l'1%  
- un contingut de metalls pesants:  
(Cd+Hg+Tl) inferior a 100 ppm  
Hg inferior a 10 ppm  
(As+Co+Mn+Ni+Sb+Pb+V) inferior a 5000 ppm  
- un contingut de la resta de metalls pesants inferior a l'1%  
- absència de pcb (inferior a 50 ppm)  
- un contingut en fluor inferior a l'1%  
- un contingut màxim en sofre del 6%  
- una grandària de les partícules inferior a 3 mm  
Les propietats físiques com ara partícules en suspensió, viscositat, densitat, etc, es correspondran amb les exigències de la instal·lació consumidora a causa de les característiques dels mitjans que utilitza per a la seua recepció, el trasbals i l'emmagatzemament. Aquestes condicions són variables per a cadascuna de les instal·lacions receptores.  
Pel que fa a la possible execució de noves basses o depòsits d'apilaments, atesa la inexistència de control en el pla de vigilància ambiental, s'haurà de considerar l'execució de depòsits elevats sobre solera de formigó impermeabilitzada en lloc de basses soterrades, com a millora de la garantia ambiental en la prevenció de la contaminació del sòl i del control del risc de combustió i deflagració.  
Per a això, s'avaluarà l'adopció de millores tècniques disponibles per al desenvolupament d'aquesta tècnica de tractament de residus, de forma que s'evite l'emissió de compostos orgànics volàtils i la creació d'atmosferes explosives, per mitjà de solucions tècniques de treball en recintes tancats amb atmosfera inerta o semblant.   
S'haurà d'assegurar que el sistema de protecció contra incendis tinga cobertura en la zona on es desenvolupa aquesta operació de gestió de residus perillosos.  
S'haurà d'actualitzar el pla d'emergència interior, considerant les possibles afeccions d'aquesta nova operació de gestió com també l'establiment de les mesures de prevenció que siguen necessàries.  
Així mateix, s'haurà de disposar de mesures de prevenció contra vessaments accidentals en la zona de càrrega/descàrrega com també d'una zona de transvasament de xicotets contenidors o recipients transportables cap als tancs previstos.  
9.7.9.1. S'autoritza l'operació R13 (classificació, descontaminació, desmuntatge i emmagatzemament de residus d'aparells elèctrics i electrònics (RAEE)) que s'ha de realitzar en el procés H, amb una capacitat de tractament de 1.000 tones anuals, segons la distribució establida en el projecte bàsic, dels residus següents:  
160211\* Equips rebutjats que contenen clorofluorocarburs, HCFC, HFC.  
160213\* Equips rebutjats que contenen components perillosos, diferents dels especificats en els codis 160209 i 160212.  
160214 Equips rebutjats diferents dels especificats en els codis 160209 i 160213.  
160215\* Components perillosos retirats d'equips rebutjats.  
160216 Components retirats d'equips rebutjats diferents dels especificats en el codi 160215.  
200121\* Tubs fluorescents i altres residus que contenen mercuri.  
200123\* Equips rebutjats que contenen clorofluorocarbonis.  
200135\* Equips elèctrics i electrònics rebutjats diferents dels especificats en els codis 200121 i 200123, que contenen components perillosos.  
200136 Equips elèctrics i electrònics rebutjats diferents dels especificats en els codis 200121, 200123 i 200135.  
Pel que fa a les operacions dutes a terme en el procés de tractament de residus d'aparells elèctrics i electrònics, s'han de seguir les prescripcions següents:   
1. Respecte als residus d'aparells elèctrics i electrònics (RAEE) es disposarà dels requisits tècnics establits en l'annex IV del Reial decret 208/2005. per a això, la zona d'emmagatzemament estarà dotada de superfícies impermeables, amb instal·lacions per a la recollida de vessaments, decantadors i netejadors-desgreixadors. S'assegurarà que els RAEE s'emmagatzemen sempre en zones cobertes per a la seua protecció de la intempèrie.  
2. Es realitzarà una separació prèvia dels RAEE rebuts en una zona de classificació preparada, almenys per mitjà de contenidors i se seleccionaran i retiraran aquells residus que no tinguen la consideració d'aparells elèctrics i elèctrics, per al seu posterior lliurament a un gestor de residus autoritzat.  
3. En l'esmentada separació prèvia se segregaran els distints tipus d'aparells elèctrics i electrònics rebuts, en especial els següents tipus de residus d'aparells elèctrics i electrònics d'acord amb l'annex i del Reial decret 208/2005, que s'emmagatzemaran de forma independent per a la seua expedició a un gestor autoritzat:  
- aparells de fred de les categories 1 i 10  
- aparells amb tub de rajos catòdics de les categories 3 i 4  
- làmpades de descàrrega de gas  
4. L'emmagatzemament dels distints tipus de RAEE segregats i la resta de residus es realitzarà de manera que no es produïsca la seua ruptura per a assegurar la viabilitat del seu posterior tractament i no es produïsquen emissions incontrolades de contaminants. En especial s'evitarà la ruptura de tubs i làmpades fluorescents i l'alliberament de components que continguen substàncies perilloses, piles o acumuladors.  
5. Respecte als distints rebutjos i residus generats a la instal·lació, es destinaran a un gestor autoritzat i se'n prioritzarà la valorització com a destinació. Quan no siguen susceptibles de valorització d'acord amb les millors tècniques disponibles, es destinaran a eliminació de residus, conforme a l'article 18 de la Llei 10/2000, de 12 de desembre, de Residus de la Comunitat Valenciana.  
6. D'acord amb l'article 50.4 de la Llei 10/2000, de 12 de desembre, de Residus de la Comunitat Valenciana i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, origen, codi LER, codi annex I RAEE, destinació, freqüència de recollida, mitjà de transport i mètode de valorització o eliminació dels residus. Aquesta documentació estarà a la disposició de les administracions públiques competents que així ho requerisquen.   
7. Així mateix, s'haurà de presentar una memòria anual de les activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
6.1.3. Control en la gestió de residus perillosos   
Les operacions de gestió de residus desenvolupades a la instal·lació compliran les condicions següents:  
I. Els residus es transportaran amb vehicles propis o, si no n'hi ha, per mitjà de transportistes de residus perillosos, degudament registrats en la Conselleria competent en matèria mediambiental.  
II. A la recepció dels residus se n'efectuarà un control, a l'efecte de verificar l'adequació dels residus perillosos als processos autoritzats, a l'etiquetatge i a les quantitats. El control de quantitats s'efectuarà amb bàscula pròpia o control volumètric de residus bombejables. En el registre figuraran les quantitats tractades diàriament en cada línia de tractament i s'assegurarà la traçabilitat dels residus tractats.  
III. L'empresa està obligada a portar un registre dels residus emmagatzemats i gestionats en el qual figure, almenys, el productor, la denominació i identificació del residu, la quantitat, data de recepció, operació de valorització/eliminació realitzada, gestor final de destinació (si s'escau), data d'expedició i número de document de control i seguiment per al cas dels residus perillosos. La justificació documental de les diferents transferències de titularitat estarà a la disposició de les administracions competents que així ho requerisquen.  
IV. Els envasos que continguen els residus hauran d'estar etiquetats de forma llegible i clara, conforme al Reial decret 833/1988 i al Reial decret 952/1997 com també a les normes d'etiquetatge i identificació de substàncies perilloses.  
V. Els residus s'emmagatzemaran en les condicions i zones previstes en el projecte bàsic, d'acord amb allò especificat per a l'emmagatzemament de residus en l'apartat de producció d'aquesta resolució, que es desenvoluparà conforme al projecte presentat.  
VI. La manipulació i gestió dels residus que contenen amiant (17 06 05\* materials de construcció que contenen amiant i altres) s'efectuarà d'acord amb el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant i l'apartat 2.3.3. de l'annex de la Decisió del Consell 2003/33/CE. s'aportarà la inscripció de l'activitat en el registre d'empreses amb risc d'amiant.  
VII. L'emmagatzemament dels residus que contenen amiant es realitzarà de manera que s'evite l'alliberament de fibres d'asbest. s'evitarà la ruptura de plaques de fibrociment amb amiant com també qualsevol trituració d'aquest tipus de residu. igual que amb la resta de residus perillosos, s'efectuarà el control dels preceptius documents de control i seguiment i es codificarà el residu d'acord amb l'annex I del Reial decret 833/1988 i es registrarà la ubicació exacta en l'abocador de destinació.   
VIII. La instal·lació haurà de garantir la independència entre les operacions de valorització i eliminació de residus respecte a la resta de residus per als quals s'actua com a centre de transferència.  
IX. Abans de l'1 de març de cada any, es presentarà davant de la direcció general amb competències en matèria de residus les memòries anuals de gestió de residus perillosos corresponent a l'emmagatzemament de residus perillosos i a la valorització i eliminació de residus perillosos. En les esmentades memòries s'especificarà l'origen i la quantitat dels residus gestionats i les incidències rellevants que s'hagen pogut produir, tot això relatiu a l'any objecte de la memòria.  
X. S'hauran de complir els requisits establits en la legislació vigent en matèria d'envasos i residus d'envasos, i de manera especial el que estableix la Llei 11/1997, d'envasos i residus d'envasos i el Reial decret 782/1998, de 30 d'abril pel qual s'aprova el reglament per al desenvolupament de l'execució de l'esmentada Llei.  
XI. Com a activitat de gestió, s'emplenarà el document de control i seguiment en els trasllats de residus entre els productors i la planta de tractament, i entre els productors i gestors autoritzats als quals es transferisquen residus.  
XII. Quant als olis usats gestionats i generats, caldrà ajustar-se al que estableix el Reial decret 679/2006, de 2 de juny, pel qual es regula la gestió dels olis industrials usats.  
XIII. La instal·lació s'ajustarà a les condicions indicades en el projecte tècnic en els aspectes no fixats en aquesta resolució.  
XIV. S'haurà de mantenir un control documental dels residus generats en la mateixa instal·lació, en què s'indicarà denominació del residu, codi LER, quantitat produïda, etapa del procés en què es genera i gestor de destinació.  
6.1.4. Control en la gestió de residus no perillosos   
  
D'acord amb l'article 50.4 de la Llei 10/2000, de 12 de desembre, de Residus de la Comunitat Valenciana i amb l'article 13.3 de la Llei 10/1998, de Residus, l'entitat està obligada a portar un registre documental en què figuren: quantitat, naturalesa, codi LER, origen, destinació, freqüència de recollida, mitjà de transport i mètode de valorització o eliminació dels residus. Aquesta documentació estarà a la disposició de les administracions públiques competents que així ho requerisquen. així mateix, s'haurà de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
L'emmagatzemament i el tractament dels residus no perillosos no suposarà un augment de la capacitat de tractament de la instal·lació i seran complementaris a l'emmagatzemament i el tractament de residus perillosos.  
Diàriament s'hauran de registrar tots els fluxos de materials produïts en la planta tant pel que fa a quantitats de residus tractats en cada procés de tractament, materials recuperats, rebutjos generats, a fi d'obtenir els balanços de recuperació i reducció de residus que s'han d'eliminar a l'abocador.  
6.2. Producció de residus  
S'autoritza la producció dels següents residus perillosos derivats de les operacions de gestió:  
Així mateix, s'han de comptabilitzar i registrar els residus no perillosos produïts en l'activitat, entre aquests els següents:  
Pel que fa a la producció de residus perillosos i no perillosos, es determinaran les quantitats i els tipus de residus produïts en l'activitat de gestió de residus i s'indicarà la destinació donada a cadascun dels residus produïts (valorització o eliminació). No s'acceptarà com a destinació dels residus produïts el mateix centre de transferència de la instal·lació, en el qual es podrà realitzar el seu emmagatzemament temporal abans de lliurar-los al gestor autoritzat de destinació.  
Així mateix, aquells residus produïts en l'activitat i que s'emmagatzemen al mateix centre de transferència es comptabilitzaran de forma independent als residus procedents d'altres orígens.  
Pel que fa als llots que es destinen a abocador, hauran d'assolir un percentatge inferior al 70% d'humitat en el cas de llots orgànics i 65% en el cas d'inorgànics. La tipologia de l'abocador de destinació dels llots es determinarà per mitjà dels criteris d'admissió establits en l'apartat 2 de l'annex de la Decisió del Consell 2003/33/CE, d'admissió de residus en abocador. El resultat d'aquests controls s'inclourà en la declaració anual de producció de residus.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i han de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida o als tancs de la instal·lació. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Es disposarà de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió i es prioritzarà la valorització sobre l'eliminació com a destinació, d'acord amb l'article 18 de la Llei 10/2000, de Residus de la Comunitat Valenciana.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
Així mateix, s'emplenarà la declaració anual de la producció de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. en l'esmentada declaració s'especificarà l'origen i la quantitat dels residus produïts, la destinació donada a cadascun d'aquests i la relació que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració. es realitzarà d'acord amb el model establit en l'annex III del Reial decret 833/88 per als residus perillosos, i per als residus no perillosos d'acord amb el model del reglament E-PRTR aprovat pel Reial decret 508/2007.  
7. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació en el seu cas al Centre de Coordinació d'Emergències 112, a l'ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'ajuntament i a aquesta direcció general un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de Responsabilitat Mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta Llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (emas), siga al sistema de gestió mediambiental UNE-EN ISO 14088:2004.  
Així mateix, quan es determine el cessament d'alguna de les unitats, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la declaració d'impacte ambiental de 12 de març de 2008 i les anteriors de 6 de març de 2000 i 2 de setembre de 2002, de la Direcció General de Gestió del Medi Natural.   
9. Altres condicions  
La planta i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR.  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del reglament E-PRTR i de les autoritzacions ambientals integrades.   
Segon. Qualsevol modificació i ampliació de la capacitat de tractament de les instal·lacions haurà de ser notificada a aquesta direcció general, i aportar documentació justificativa per a la seua aprovació, de conformitat amb l'article 42 de la Llei 2/2006, de prevenció de la contaminació i qualitat ambiental.  
Tercer. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Quart. S'haurà de presentar un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables com també aquells altres certificats previstos en les disposicions que s'hagen integrat.  
Cinqué. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. L'esmentada comprovació es realitzarà en els termes establits en l'article 68.3 del decret 127/2006 del consell.  
Sisé. L'administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Seté. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent en el medi ambient qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Vuité. D'acord amb el que estableix l'apartat 2.2 de l'article 26 del Reial decret 833/1988, de 20 de juliol, de residus tòxics i perillosos, el titular haurà d'especificar el personal que es compromet a tenir a les seues instal·lacions per a atendre i complir totes les obligacions derivades de la seua activitat. com a responsable de les instal·lacions i per a les relacions amb l'administració, l'empresa ha designat la Sra. María Teresa Izquierdo Collado.  
Nové. Constitueix un requisit necessari per a l'exercici de l'activitat de gestió de residus perillosos, la presentació de la següent documentació davant de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, que haurà de ser acceptada documentalment:  
1. Carta de pagament acreditativa d'una fiança estimada de 45.000 euros, constituïda en qualsevol de les formes establides en l'article 28 del Reial decret 833/1988, de 20 de juliol, davant de la Direcció Territorial d'Economia, Hisenda i Ocupació, a fi de respondre del compliment de totes les obligacions que, davant de l'administració, es deriven de l'exercici de les operacions de gestió de residus perillosos, d'acord amb l'article 27 de l'esmentat Reial decret.  
2. Pòlissa acreditativa de la subscripció d'una assegurança de responsabilitat civil en els termes de l'article 6 del Reial decret 833/1988, de 20 de juliol, amb un capital mínim assegurat de 1.500.000 euros. junt amb la pòlissa de l'assegurança de responsabilitat civil, figurarà un certificat de la companyia asseguradora que acredite, per a les operacions de gestió de residus perillosos, la constitució de l'assegurança amb el capital mínim indicat.  
Deu. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, responsabilitat ambiental, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretària Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'empresa Centro de Transferencia de Residuos Tóxicos y Peligrosos del Mediterráneo, SA (CTR Mediterráneo) disposa de diverses autoritzacions com a gestor de residus des de l'any 2000. en l'actualitat, ha sol·licitat l'autorització ambiental integrada de les instal·lacions existents i de diverses ampliacions. S'ubica al polígon industrial Caseta Blanca de la Vall d'Alba. En aquesta sol·licitud s'inclouen nous processos de tractament de residus addicionals.  
La parcel·la té una superfície de 13.005 m². Hi ha diverses edificacions: edificació 1, amb 2.024 m² en planta baixa (PB) i 232 m² en 1ª planta (P1); edificació 2, amb 232 m² en PB i en PB; edificació 3 de 760 m² en PB; edificació 4 de 1.361 m² en PB; caseta de transformador i caseta de compressor de 33 m² en PB. Els processos que es realitzen fora de les edificacions comprenen una superfície de 3.872 m².  
En la instal·lació es desenvoluparan diversos tractaments o processos de gestió de residus, els quals es defineixen de forma esquemàtica a continuació (situació prevista després de l'ampliació):  
a) Planta de reciclatge de plàstic. Es reben envasos i residus plàstics per a la classificació, neteja i trituració per mitjà de mòlta mecànica. A continuació es realitza una rentada humida (es considera instal·lar, en un futur, un sistema de rentada seca) i es fon, s'homogeneïtza la massa, es neteja per mitjà de filtratge i s'extrusiona la massa en forma de cilindre. Una vegada refredat, es talla en trossets (pèl·lets de gransa) i s'envasa i paletitza. El producte que no compleix els estàndards del comprador es reintrodueix en la fase de fusió.   
b) Planta de depuració d'aigües residuals. Hi arriben les aigües residuals de la planta de reciclatge de plàstics (a), de la rentada de contenidors flexibles (e), neteja de partícules metàl·liques (g) i planta de recuperació de solucions aquoses i llots d'indústria ceràmica (d). Per a minimitzar el consum d'aigua de la planta, s'adeqüen les característiques fisicoquímiques dels abocaments per a la seua reutilització o, en cas de necessitat, s'aboca l'aigua depurada al col·lector. Les operacions de depuració comencen amb l'eliminació d'olis i flotants amb un filtre de coalescència i després del seu emmagatzemament en una cubeta, es retiren al procés g. A continuació es realitza un pretractament fisicoquímic per mitjà d'un depòsit d'homogeneïtzació, un equip de coagulació-floculació, un mòdul de flotació i filtre d'arena. Els llots procedents de l'etapa de flotació es recullen per al seu condicionament per mitjà d'addició d'hidròxid càlcic i posterior filtratge en filtre de premsa. El llot resultant (amb menor grau d'humitat) es lliura a un gestor autoritzat i l'aigua clarificada s'envia de nou al depòsit d'homogeneïtzació.  
c) Planta de recuperació de sòlids inorgànics de la indústria ceràmica com a matèries primeres. Es rep per a la seua gestió: pols d'aspiració i filtratge, restes de frites, de frita granulada, de pols de serigrafia, d'esmalts, de pigments i de colors. Es reben i s'emmagatzemen en muntons, un per a recepció i classificació i dos per a volteig i homogeneïtzació. Els muntons s'ubiquen en l'interior d'edificació. S'indica que el producte obtingut és reutilitzat per la indústria ceràmica.  
d) Planta de recuperació de solucions aquoses i llots com a matèries primeres. D1. Els llots de la indústria ceràmica es porten a una bassa de 12 m³ amb agitador trencador, comunicada amb altres dues basses impermeabilitzades de 60 m³ i sengles agitadors. Quan el material de les basses compleix les condicions requerides, es recull i transporta per tonells a atomitzador (gestor autoritzat). D2. Les solucions aquoses de la indústria ceràmica s'introdueixen en una bassa de 20 m³ de control sense agitador i amb sistema d'arquetes de bagants perforades i decantació aèria on se separen les partícules grans. Aquesta bassa (superficial) està comunicada amb altres quatre basses grans impermeabilitzades de 250 m³. Finalment, es lliuren a un gestor autoritzat per a la gestió de residus inorgànics (atomitzador).  
e) Rentada de contenidors flexibles de plàstic procedents de la indústria ceràmica. els contenidors flexibles es classifiquen per la seua procedència, grandària i estat de deteriorament. Els no reutilitzables es transporten a la planta de recuperació de plàstic (a). La resta s'introdueix en una rentadora-eixugadora per centrifugació o en un túnel de rentada individualitzat, mitjançant penjat en perxa, neteja amb aigua a pressió i assecatge amb ventiladors. Finalitzat el procés, es passa per carro a les taules de control, plegatge i retorn al client per a la seua reutilització.  
f) Processos de transferència de residus industrials. Una vegada recollit, s'analitza el residu, es condiciona, s'emmagatzema temporalment, es classifica per a la seua destinació i compatibilitat a fi de lliurar-lo a un gestor autoritzat. Alguns residus (metalls, paper, etc.) es compacten per mitjà de premsa hidràulica.  
g) Tractament de residus per a la seua valorització energètica (externa). Aquest procés té com a objectiu l'homogeneïzatció i el condicionament de residus orgànics (halogenats i no halogenats) en estat líquid i pastós i residus aquosos, per a la seua posterior valorització energètica com a substituts dels combustibles convencionals. Els residus rebuts s'analitzen abans de la seua manipulació en un laboratori. Una vegada acceptats, es buiden els envasos a la bassa de control, en la qual se separa la fase líquida i la pastosa. La fase líquida es bomba al depòsit d'homogeneïtzació i condicionament soterrat de 760 m³, compartimentat en quatre seccions comunicades superiorment. La fase pastosa es transporta per cinta al decantador (la fracció de líquid obtinguda en la decantació es porta a la bassa d'homogeneïtzació) des d'on es trasllada al mesclador de tambor per a la seua combinació amb material absorbent.  
h) Valorització de residus elèctrics (RAEE). Està previst acceptar equips de tecnologia informàtica i telecomunicacions, equips d'imatge i so i xicotets electrodomèstics. En primer lloc, es realitza un test selectiu d'equips per a recuperar aquells que siguen reutilitzables. La resta es desmunta a fi de recuperar components i material reciclable, separar materials per a un tractament específic extern i triturar material reciclable. Les peces recuperades s'emmagatzemen en prestatgeries. Els diversos productes es recuperen a la mateixa planta o es lliuren a gestors autoritzats.  
Annex II  
Condicions de la declaració d'impacte ambiental  
1. Els emmagatzemaments i aplecs de materials (residus) abans del seu tractament han de realitzar-se exclusivament a l'interior de les naus ensostrades, per a evitar l'arrossegament de matèria per aigües de pluja.  
2. S'ha de controlar, abans de qualsevol abocament d'aigües residuals industrials al clavegueram municipal, que l'efluent compleix els paràmetres establits en l'ordenança model d'abocaments de l'epsar.  
3. El paviment de l'interior de les naus com també les basses han de ser impermeables. Les zones exteriors han d'estar pavimentades. A les zones que no disposen de canaletes de recollida de vessaments, s'ha de disposar de mitjans per a recollir possibles vessaments (sepiolita, etc.).  
4. A la zona de tractament de residus d'aparells elèctrics i electrònics, a més de les mesures exposades, s'ha de disposar de recipients apropiats per a l'emmagatzemament dels residus perillosos generats, en especial per a piles i acumuladors.  
5. Qualsevol residu que no es reintroduïsca en els processos desenvolupats, s'haurà de lliurar a un gestor autoritzat, en particular, mentre s'escometa l'ampliació prevista.  
6. Les accions incloses en el programa de vigilància ambiental com també els mesuraments periòdics de les emissions a l'atmosfera de la caldera, dels abocaments al clavegueram, l'auditoria acústica, l'absència d'abocaments al sòl i el control de la gestió dels residus gestionats i produïts, hauran de documentar-se a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
7. Qualsevol modificació o ampliació del projecte presentat com també si es detecta algun impacte ambiental no previst en l'estudi d'impacte ambiental hauran de ser comunicats a l'òrgan ambiental competent que establirà, si escau, l'aplicació de noves mesures correctores.